text: Pas på det glatte føre: Lastbil påkører tankanlæg
  12 februar 2016 kl. 05.30
  Der er varslinger for glatføre i store dele af det syd- og sønderjyske. Det mærkede en lastbil, da den påkørte et tankanlæg tidligt fredag.
  Der er is på forruden af bilerne her til morgen i store dele af det syd- og sønderjyske. Og det kolde vejr har altså også en mærkbar effekt på vejene. Politiet advarer lige nu om glatte veje især i det sønderjyske, hvor der også er blevet saltet.
  Et af de steder, hvor det i hvert fald er glat, er på rasteplads Ustrup Øst på den Sønderjyske Motorvej ved Haderslev. Her rykkede Brand og Redning Sønderjylland ud, da en lastbil tidligt fredag kørte ind i tankanlægget på rastepladsen.
  Politiet opfordrer til, at man kører forsigtigt, hvis man skal ud og køre fredag morgen, så alle får en god start på weekenden.
  Mindre forurening mindre spild, lastbil påkørt tankanlæg rasteplads Ustrup Øst. Kør forsigtig det er glat. ISL/LK pic.twitter.com/eXAfpWCtJb
  
  Så saltes der i hele Syd og Sønderjyllands politikreds. Kør forsigtigt.  #politidk
  
  